เรียนคุณ ดิฉันน้ำหนัก52 สูง167 มีปัญหาคือเมื่อวันที่22เม.ยที่ผ่านมามีเลือดออกมาตอนแรกคิดว่าปจด.มาก่อนกำหนดเพราะใกล้ถึงวันที่ควรจะเป็นปจด.แล้ว แต่เลือดที่ออกมาออกมาน้อยมากใช้แค่แผ่นอนามัยก็เอาอยู่ มีอาการแบบนี้อยู่ประมาณ2สัปดาห์ ก่อนหน้านั้นมีการรักษาเชื้อราในช่องคลอดด้วยยาชนิดสอดจนหายดีแล้ว แต่ตั้งแต่เลือดออกครั้งนั้นจนถึงตอนนี้(2ก.ค.)ปจด.ก็ยังไม่มาแต่มีตกขาวมาก ตกขาวลักษณะเหลวเป็นน้ำ ไม่ยืดไม่เหนียว สีใส ขุ่นบ้างเป็นบางครั้ง ไม่มีกลิ่นไม่แสบไม่คัน เป็นมานานกว่า1หนึ่งเดือนแล้ว ไม่ทราบว่ามีอะไรน่ากังวลไหมคะ ปล.มีเพศสัมพันธุ์ช่วงสงกรานต์
สวัสดีค่ะ การตกขาวแบ่งเป็น 2แบบ คือ-ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น-ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น**กรณีของ นั้นคิดว่า คิดว่าเป็นอาการตกขาวที่ผิดปกตินะคะ แต่ยังไม่สามารถระบุสาเหตุได้ค่ะ@แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. และหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะส่วนการขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นดังนั้นแนะนำ ว่าให้ทดสอบการตั้งครรภ์ดูนะคะ หากไม่ตั้งครรภ์ แสดงว่าการขาดประจำเดือนเป็นจากสาเหตุอื่นๆ ตามข้างต้น ซึ่งแนะนำไปพบแพทย์เพื่อตรวจหาสาเหตุอีกทีนะคะ